[bookmark: _Hlk200369300]OBČINA IZOLA – COMUNE DI ISOLA
OBČINSKI SVET – CONSIGLIO COMUNALE

[bookmark: _Hlk200189225][bookmark: _Hlk199399455]Na podlagi 9. člena Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21, 44/22 – ZVO-2 in 17/25), 21. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K), 17. člena Zakona o prekrških (Uradni list RS, št. 29-11, uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US) in 24. člena Statuta Občine Izola (Uradne objave Občine Izola, št. 18/25 – Uradno prečiščeno besedilo), je Občinski svet Občine Izola na svoji 26. redni seji, 17. 7. 2025, sprejel:

ODLOK
O OBČINSKIH TAKSAH IN POSEBNI RABI JAVNIH POVRŠIN V OBČINI IZOLA

1. SPLOŠNE DOLOČBE
1. člen
(vsebina odloka)
(1) S tem odlokom se določi obveznost plačevanja občinskih taks, vrsto in višino taks, zavezance za plačilo takse, postopek odmere, obračuna in plačila občinskih taks ter nadzor nad izvajanjem tega odloka na območju občine Izola.
(2) Prihodki od občinskih taks so vir občinskega proračuna.
(3) Priloga tega odloka so Tarife občinskih taks.

2. člen
(taksni predmeti)

(1) V občini Izola se plačuje občinsko takso za:
1. uporabo javnih površin za gostinske, trgovske in druge podobne namene;
2. uporabo javnih površin za organiziranje razstav, sejmov in prireditev;
3. stalne ali začasne objekte za oglaševanje, reklamne napise, objave in oglase, ki so postavljeni, pritrjeni ali drugače označeni na javnih površinah ali visijo nad njimi;
4. uporabo občinskih javnih cest in drugih površin, namenjenih vsem ali določenim udeležencem v prometu;
5. uporabo javnih površin za začasni namen (za stojnice, točilnice, kampiranje, parkiranje vozil in druge namene);
6. opravljanje avtotaksi prevozov.

(2) Plačilo občinske takse za dejavnosti iz prvega odstavka tega člena se ne zahteva, če je to za posamezne primere z zakonom prepovedano ali je predpisan ali s pogodbo dogovorjen drug način plačila.

3. člen 
(prijava taksnega predmeta)

Taksni zavezanci morajo najmanj 15 dni pred postavitvijo taksnega predmeta podati vlogo za izdajo dovoljenja pri pristojnem občinskem upravnem organu. 
4. člen
(sporočanje sprememb)

(1) Taksni zavezanci so dolžni vsako spremembo taksnega predmeta ali spremembo zavezanca prijaviti pristojnemu občinskemu upravnemu organu v roku 15 dni od nastale spremembe.
(2) Taksnih predmetov, za katere je potrebno dovoljenje po 3. člena tega odloka, ni dovoljeno spreminjati brez odločbe pristojnega občinskega upravnega organa.

5. člen
(taksni zavezanci)

Taksni zavezanec za plačilo občinske takse je pravna oseba, samostojni podjetnik posameznik ali posameznik, ki samostojno opravlja dejavnost, ter fizična oseba, ki uporablja predmete in izvaja storitve, za katere so s tem odlokom predpisane takse (v nadaljevanju: taksni zavezanec). Če ni mogoče ugotoviti uporabnika, je taksni zavezanec lastnik taksnega predmeta.

6. člen
(višina občinske takse)

(1) Taksne obveznosti so določene v točkah.
(2) Višina občinske takse za posamezne taksne predmete ali storitve po točkah od 1 do 6 iz 2. člena  tega odloka je določena s številom točk, navedenih v Prilogi 1 – Tarife občinskih taks, ki je sestavni del tega odloka.
(3) Vrednost točke za obračun občinskih taks iz prvega odstavka tega člena se vsako leto določa s sklepom župana.

7. člen
(odmera občinskih taks)
Občinska taksa se odmeri:
· z odločbo za postavitev taksnega predmeta, ki jo izda pristojni občinski upravni organ;
· za taksne predmete, ki niso podvrženi odločbi iz 3. člena tega odloka, z odločbo, ki jo izda pristojni občinski upravni organ na podlagi prijave taksnega zavezanca ali ugotovitve pooblaščene osebe občinskega nadzora;
· s pogodbo oziroma drugim aktom, s katerim se dovoli posebna raba javnih površin.

8. člen
(obračun in plačilo občinske takse)

(1) Občinsko takso plačajo taksni zavezanci na podlagi odločbe o odmeri občinske takse. 
(2) Taksni zavezanci, ki imajo odločbo za uporabo taksnih predmetov za obdobje, krajše od enega leta, plačajo občinsko takso v roku, opredeljenem v izdani odločbi, v enkratnem znesku.
(3) Vrste taksnih predmetov so natančno opredeljene in opisane v Prilogi 1.


9. člen
(osnova za obračun takse)

(1) Kot osnova za obračun takse se upošteva vrednost točke iz tretjega odstavka 6. člena tega odloka, ki velja na dan obračuna, z upoštevanjem podatkov o velikosti taksnega predmeta in časa trajanja uporabe.
(2) Če taksa, odmerjena po postopku iz prvega odstavka tega člena za enega taksnega zavezanca, ne presega vrednosti 950 točk, se odmeri v višini 950 točk.
(3) Za pravočasno pridobitev dovoljenja za uporabo javne površine šteje oddaja popolne vloge z vsemi zahtevanimi prilogami občinskemu upravnemu organu vsaj 15 dni pred predvidenim začetkom uporabe javne površine.
10. člen
(zavrnitev izdaje dovoljenja)

Občinski upravni organ zavrne izdajo odločbe za uporabo javne površine v primerih, ko ima taksni zavezanec neporavnane zapadle obveznosti do Občine Izola in v drugih utemeljenih razlogih.

11. člen
(nastanek in prenehanje obveznosti)

(1) Taksna obveznost nastane z dnem namestitve, prijave taksnega predmeta oziroma začetka uporabe storitve ali javne površine, preneha pa z dnem, določenim v odločbi.
(2) V primeru, da taksni zavezanec ni prijavil taksnega predmeta, taksna obveznost nastane z dnem namestitve ali začetka uporabe taksnega predmeta na podlagi ugotovitve organa, pristojnega za nadzor.
(3) V primeru, da zavezanec taksnega predmeta ne uporablja, to ne vpliva na taksno obveznost.
12. člen
(oprostitve plačila takse)

(1)	Taksne zavezance se oprosti plačila občinske takse v naslednjih primerih:
· objave državnih in drugih upravnih organov ter krajevnih skupnosti,
· [bookmark: _Hlk204073332]objave javnih zavodov, katerih ustanoviteljica ali soustanoviteljica je Občina Izola;
· objave humanitarnih organizacij v povezavi z njihovimi aktivnostmi;
· objave organizatorjev volilne kampanje v obdobju volilne kampanje ter objave političnih strank in list, ki so zastopane v Občinskem svetu Občine Izola;
· objave organizacij, ki delujejo v javnem interesu, v povezavi z neposrednim opravljanjem njihovih dejavnosti;
· objave fizičnih ali pravnih oseb, ki organizirajo projekte oz. dogodke, katerih namen je zbirati sredstva ali izvajati aktivnosti v humanitarne namene; 
· taksni predmeti, ki opozarjajo na kulturne, naravne in zgodovinske znamenitosti;
· taksni predmeti, ki so namenjeni opravljanju javnih služb;
· taksni predmeti, ki se uporabljajo za račun ali investicije, ki jih izvaja Občina Izola;
· na podlagi sklepa župana v primeru, ko je Občina Izola soudeležena pri delu, naročilu ali izvedbi projekta, ki ima za posledico taksni predmet.

(2)	Pristojni občinski upravni organ oprosti taksnega zavezanca plačila občinske takse tudi, če gre za taksne predmete v povezavi:
· z obnovo zgodovinskih in kulturnih spomenikov znotraj in izven mestnega jedra Izole;
· z uporabo javne površine zaradi obnove fasad, stanovanjskih hiš znotraj mestnega jedra Izole za obdobje do 30 dni, ko je vlagatelj fizična oseba;
· z obnovo objektov v lasti Občine Izola;
· s prireditvami, ki jih organizira ali soorganizira Občina Izola;
· s prireditvami in aktivnostmi humanitarnih organizacij ter humanitarnih društev;
· s prireditvami in dejavnostmi širšega promocijskega pomena, ki so skladne z veljavno Strategijo turizma Občine Izola in prispevajo k razvoju turizma, kar zavezanec izkazuje s pozitivnim mnenjem občinskega organa, pristojnega za razvoj, pospeševanje razvoja in promocijo turizma v občini Izola.

13. člen 
(izvedbe kulturnih, turističnih in športnih prireditev občinskega pomena ter humanitarnih prireditev in prireditev civilnih družbenih gibanj)

Za izvedbo kulturnih, turističnih in športnih prireditev občinskega pomena ter humanitarnih prireditev in prireditev civilnih družbenih gibanj lahko župan odda javne površine po Taksni tarifi v uporabo s pogodbo ali sklepom, pri čemer ni vezan na določitev višine takse iz Taksne tarife, ki je sestavni del tega odloka.

14. člen
(posebna raba javnih površin)

(1) Občina Izola lahko za postavitev oziroma potrebe začasnih prodajnih mest dovoli posebno rabo javnih površin.

(2) Za javno površino po tem členu se šteje grajena in zelena površina, namenjena splošni rabi, kot so javna cesta, ulica, pasaža, trg, tržnica, atrij, igrišče, parkirišče, pokopališče, park, zelenica, rekreacijska površina in podobna površina. 

(3) Lokacijo začasnih prodajnih mest določi župan s sklepom.

(4) Za začasno prodajno mesto po tem členu se šteje postavitev začasnih objektov za prodajo (gostinska, turistična, trgovska in podobna dejavnost).

(5) Ta člen se smiselno uporablja tudi za posebno rabo javne površine za namen vrtičkarstva.

(6) Za postopek dovolitve posebne rabe in sklenitev pogodbe se smiselno uporablja zakon, ki      ureja ravnanje s stvarnim premoženjem države in samoupravnih lokalnih skupnosti.


II. PRISTOJNI ORGANI

15. člen
(pristojni organi)

(1)  Pristojni upravni organ za izvajanje določb tega odloka je upravni organ, pristojen za komunalne dejavnosti.

(2) Pristojni organ za opravljanje in izvajanje nadzora nad določbami tega odloka je Medobčinski inšpektorat in redarstvo Medobčinske uprave Istre.
(3) Pristojni upravni organ za izterjavo zapadlih obveznosti z naslova občinskih taks je urad, pristojen za področje financ.
III. KAZENSKE DOLOČBE
16. člen 
(prekrški in globe)

(1) Z globo 500 EUR se kaznuje za prekršek posameznika, če:
· v določenem roku ne prijavi uporabe taksnega predmeta po tem odloku;
· v določenem roku ne prijavi sprememb po tem odloku;
· v prijavi taksne obveznosti navede napačne ali neresnične podatke, ki vplivajo na odmero taksne obveznosti;
· uporablja taksni predmet brez dovoljenja ali v nasprotju z določili ali pogoji, navedenimi v dovoljenju pristojnega organa.

(2) Pravno osebo, ki stori prekršek iz prvega odstavka tega člena, se kaznuje z globo 
4500 EUR.

(3) Za prekršek iz prvega odstavka se odgovorno osebo pravne osebe kaznuje z globo 800 EUR.
(4) Pooblaščena organizacija za plakatiranje in izobešanje transparentov, ki prevzame naročilo za plakatiranje oziroma izobešanje transparentov, ne da bi ugotovila, ali je naročnik predhodno plačal ustrezno občinsko takso, ali prevzame naročilo, čeprav občinska taksa ni plačana, se kaznuje z globo 350 EUR. Odgovorna oseba organizacije iz prvega odstavka tega člena se kaznuje z globo 125 EUR.
17. člen
(uporaba taksnih predmetov brez dovoljenja)

(1) Če taksni zavezanec, ki uporablja taksni predmet brez dovoljenja, v roku, določenem s strani uradne osebe občinskega nadzora, taksnega predmeta ne odstrani, uradna oseba občinskega nadzora odredi prisilno odstranitev na stroške zavezanca ter poda predlog pristojnemu občinskemu organu za odmero občinske takse za obdobje ugotovljene uporabe.
(2) Prisilno odstranjene taksne predmete lahko taksni zavezanec prevzame po tem, ko izkaže plačilo vseh stroškov, nastalih s prisilno odstranitvijo in hrambo.
(3) Hrambo prisilno odstranjenih taksnih predmetov in nadaljnje postopanje s strani lastnika neprevzetimi taksnimi predmeti se določi z aktom, ki ga sprejme župan.

IV. PREHODNE IN KONČNE DOLOČBE

18. člen
(pridobitev ustreznih dovoljenj za neprijavljene taksne predmete)

(1) Taksni zavezanci, ki na dan uveljavitve tega odloka uporabljajo oziroma imajo nameščene taksne predmete, za katere je s tem odlokom predpisana občinska taksa, in za uporabo taksnih predmetov do uveljavitve tega odloka niso imeli veljavnega ustreznega dovoljenja za uporabo taksnih predmetov in niso prijavili taksne obveznosti za tekoče leto, so dolžni taksne predmete prijaviti pristojnemu organu najkasneje v roku 30 dni po uveljavitvi tega odloka in pridobiti ustrezno dovoljenje za uporabo takšnih taksnih predmetov. 

(2) Taksna obveznost v tem primeru nastane z dnem začetka veljavnosti tega odloka. 


19. člen
(že začeti postopki)

[bookmark: _Hlk202796772]Postopki odmere občinske takse, ki so se začeli pred uveljavitvijo tega odloka in o katerih pred začetkom uporabe tega odloka še ni bilo dokončno ter pravnomočno odločeno, se nadaljujejo po določbah tega odloka.  

20. člen
(veljavnost izdanih dovoljenj oziroma odločb pred uveljavitvijo tega odloka)

Dovoljenja oziroma odločbe, izdane pred uveljavitvijo tega odloka, veljajo do datuma in pod pogoji, določenimi v dovoljenju oziroma odločbi.

21. člen
(prenehanje veljavnosti)

[bookmark: _Hlk179463087]Z dnem uveljavitve tega odloka preneha veljati:
· Odlok o komunalnih taksah v Občini Izola (Uradne objave Občine Izola, št. 5/03, 21/04, 7/07);
· Odlok o taksi za oglaševanje prodaje blaga in storitev v občini Izola (Uradne objave Občine Izola, št. 18/17);
· Odlok o spremembah in dopolnitvah Odloka o občinskih taksah v občini Izola (Uradne objave Občine Izola, št. 19/19) in tudi
· Odlok o spremembah in dopolnitvah odloka o občinskih taksah v Občini Izola in posebni rabi javnih površin (Uradne objave Občine Izola, št. 18/22).

22. člen
(objava in začetek veljavnosti)

Ta odlok začne veljati petnajsti dan po objavi v Uradnih objavah Občine Izola.

												Župan
Milan Bogatič
Številka: 007-7/2025
Datum: 17. 7. 2025






Priloga: Tarife občinskih taks
1

Priloga
TARIFE OBČINSKIH TAKS


TARIFA ŠT. 1 – za uporabo javnih površin za gostinske, trgovske in druge podobne namene

	1.1
	Postavitev kioskov, točilnic, stojnic ipd.
	
	9 točk od vsakega začetega m2 na dan, vendar najmanj 150 točk na dan

	1.2
	Uporaba površine pred kioski, stojnicami, poslovnimi prostori ipd.
	
	3 točke od vsakega začetnega m2 na dan, vendar najmanj 50 točk na dan



Opomba:
Za javno površino po tej tarifi štejejo površine, katerih raba je pod enakimi pogoji namenjena vsem. Po tej tarifi so to ulice, trgi, ceste, pločniki, hodniki za pešce, urejene ploščadi, pomoli, zelenice, parkirišča in druge vzdrževane površine na območju občine Izola.


TARIFA ŠT. 2 – uporaba javnih površin za prirejanje razstav, sejmov, prireditev

Za uporabo javne površine za prirejanje razstav in drugih zabavnih prireditev (zabavišča, lunaparki in podobno) se za vsak začeti m2 dnevno 

	Za prvih 500 m2:
	
	
	dan

	2.1
	- za asfaltirane, betonske in druge urejene površine    
	
	3 točke

	2.2
	- za urejene makadamske površine   
	
	2 točki

	2.3
	- za druge površine
	
	1 točko

	Nad 500 m2:
	
	
	

	2.4
	- za vse površine  
	
	1 točko



Opomba:
Za javno površino po tej tarifi štejejo površine, katerih raba je pod enakimi pogoji namenjena vsem. Po tej tarifi so to ulice, trgi, ceste, pločniki, hodniki za pešce, urejene ploščadi, pomoli, zelenice, parkirišča in druge vzdrževane površine na območju občine Izola.



TARIFA ŠT. 3 – za oglaševanje na javnih mestih

Za reklamne napise, objave, oglase ter podobna sredstva za reklamiranje in sporočila, ki so postavljeni, pritrjeni ali kako drugače vidni ali označeni na javnih mestih oziroma visijo nad njimi, ter za vitrine, v katerih se razstavlja blago zunaj poslovne stavbe:

	3.1
	Reklamni napisi na objektih glede na velikost,  vključno s svetlobnimi napisi    
	
	4000 točk letno za vsak začeti m2 površine

	3.2
	Reklamni napisi na tablah in panojih
	
	3000 točk letno za vsak začeti m2

	3.3
	Svetlobni napisi ali oznake s programskimi sekvencami  
	
	5000 točk letno za vsak začeti m2

	3.4
	Elektronski prikazovalnik 
	
	5000 točk letno za vsak začeti m2, vendar najmanj 15.000 točk letno


	3.5
	Televizijski ekrani, preko katerih se v izložbah ali drugje na javnih mestih predvajajo reklamna sporočila, ki niso del rednega televizijskega programa
	
	5000 točk letno za vsak začeti m2, vendar najmanj 8000 točk letno

	3.6
	Plakati, čezcestni transparenti, reklamne zastave ter podobni predmeti, ki niso trajnega značaja
	
	5 točk za vsak začeti m2 na dan, vendar od vsakega izvoda najmanj 10 točk

	3.7
	Tipizirane usmerjevalne in obvestilne table do velikosti 0,30 m2
	
	2000 točk letno za kos

	3.8
	Za vsako vitrino, v kateri se razstavlja blago izven poslovne stavbe, se plača taksa od velikosti:

	3.8.1
	- do 2 m2
	
	1500 točk letno 

	3.8.2
	- nad 2 m2
	
	4000 točk letno 

	3.9
	Objekti za oglaševanje (vozila, objekti ipd. – kot objekt oglaševanja)
	
	40 točk na dan

	3.10
	Za uporabo ozvočevalnih naprav za sporočila, objave in oglase se plača občinska taksa dnevno:

	3.10.1
	- za stacionarne reklamne ozvočevalne naprave
	
	120 točk

	3.10.2
	- za mobilne reklamne ozvočevalne naprave
	
	240 točk




Opombe:
1. Javni kraj po tej tarifi je vsaka javna površina oziroma objekt v lasti ali upravljanju Občine Izola, na kateri je pritrjen, postavljen ali kako drugače označen ali nad katerim visi taksni predmet. Za javni kraj se šteje tudi infrastruktura in urbana oprema občinskih javnih služb.
2. Pri dvostranskih ali večstranskih napisih oziroma drugih taksnih predmetih, razen pri svetlobnih izveskih, se vsaka stran šteje kot en taksni predmet.
3. Površino taksnega predmeta nepravilne oblike predstavlja najmanjši možni pravokotnik, ki zajema vse njegove točke.
4. Za taksni predmet se ne šteje ena sama objava podjetja ali en drug napis, ki je po zakonu obvezen, pod pogojem, da po vsebini in velikosti ustreza veljavnim predpisom. Vsaka nadaljnja objava, napis pa se šteje kot reklamni napis. Obvezna objava ali napis podjetja, ki je po zakonu obvezen in za katerega se ne plača občinske takse, mora biti pritrjen neposredno ob vhodu v poslovni prostor in ne sme po dimenzijah presegati površine 1,00 m2 (izvzete so označitve gradbišč z obvezno tablo, ki jih predpisuje Zakon o graditvi objektov), sicer se šteje za taksni predmet, za katerega se plača občinska taksa v celoti.
5. Plačane letne takse po tej taksni tarifi se ne glede na prenehanje uporabe taksnega predmeta ne vrača.
6. Stranka pri oglaševanju ne sme:
· uporabljati lokacije za postavitev objektov ali naprav brez ustreznega dovoljenja;
· klasično lepiti plakatov na zunanjih površinah izložb, sten, oken, vrat, zidov, ograj, dreves, gradbiščnih ograj in podobno;
· trositi propagandnega materiala in ga zatikati za brisalce avtomobilov;
· nenamensko uporabljati, poškodovati objekta ali naprave za oglaševanje ter zakrivati vsebino oglaševanja.
7. Taksa za uporabo ozvočevalnih naprav se plača dnevno, ne glede na čas ozvočevalne naprave (če je uporaba ozvočevalne naprave eno uro, se plača dnevna taksa).

TARIFA ŠT. 4 – uporaba javnih cest in drugih površin, namenjenih vsem ali določenim udeležencem v prometu

	Uporaba občinskih cest in javnih površin za ureditve gradbišč, za postavitev gradbenih odrov ter za zapore javnih cest in javnih površin 

	4.1
	Uporaba občinskih cest in javnih površin za potrebe ureditve gradbišča zaradi izvajanja del na objektih, napravah ali površinah, ki se nahajajo ob občinskih cestah ali javnih površinah, vključno z morebitnimi zaporami cest za vsak začeti m2
	
	20 točk/dan

	4.2
	Uporaba občinskih cest in javnih površin zaradi izvajanja gradbenih del na cesti (prekopi, vkopi vodov, izgradnja komunalne infrastrukture) za vsak začeti m2 
	
	1000 točk, vendar najmanj 3000 točk

	4.3
	Rezervirano parkirno mesto za osebno vozilo
	
	20.000 točk/leto



Opombe:
1. Lastniki objektov s stalnim prebivališčem v tem objektu so prvih 30 dni uporabe oproščeni plačila občinske takse za uporabo javne površine za postavitev odrov, ki jih uporabljajo pri vzdrževalnih delih na ovoju objekta (prenova fasade in strešne kritine). V izjemnih, strokovno in tehnično utemeljenih primerih, je možno podaljšati čas brezplačne uporabe javne površine za postavitev odra za dokončanje vzdrževalnih del.
2. Vloga za pridobitev dovoljenja za uporabo javne površine za postavitev odrov in površin, ki se jih uporablja pri adaptaciji gradbenih objektov, mora vsebovati kopijo katastrskega načrta z vrisano lokacijo in potrebnimi podatki za odmero občinske takse ter izvršljivo dovoljenje za poseg v prostor. 
3. Za podzemne objekte in naprave štejejo vkopani rezervoarji, strojne inštalacije, gradbeni objekti ter vsi objekti in naprave, ki nimajo značaja objekta javne ali komunalne infrastrukture.
4. Za pravico uporabe javne površine za namen vgraditve naprav v površino (prekopi, vkopi, prekopavanja, podkopavanje in druga dela) se za vsak začeti m2 površine vzame tekoči meter uporabe, če je širina uporabe manjša od 1 m.
5. Za rezervirana parkirna mesta se štejejo označena parkirišča pred trgovskimi, gostinskimi in drugimi objekti. Rezervirana parkirna mesta se dodelijo nosilcem dejavnosti in so vezana na opravljanje dejavnosti. Stroške označitve rezerviranega parkirnega prostora nosi stranka oziroma taksni zavezanec. Za občane (stanovalce) ni predvidene možnosti zakupa parkirnega prostora. Izjema so invalidi, ki jim po določilih Zakona o varnosti cestnega prometa pripada parkirna karta in so v celoti opravičeni plačila. 
6. Plačila občinske takse za uporabo parkirnega mesta za namen parkiranja urgentnih reševalnih vozil je opravičena zdravstvena služba oziroma javni zavod ali druga registrirana in pooblaščena služba, ki to dejavnost opravlja. 
7. O možnosti in upravičenosti do dodelitve parkirnega prostora odloča župan na predlog pristojnega organa. 

TARIFA ŠT. 5 – uporaba javnih površin za začasne namene
	5.1
	Prodaja na premičnih prodajnih mestih s pomočjo vozil na območju občine Izola – eno parkirno mesto 
	
	3000 točk/dan

	5.2
	Uporaba javnih površin za postavitev stojnic ali druge začasne namene na vsak začeti m2
	
	3 točke/dan, vendar najmanj 50 točk/dan



Opomba:
Za javno površino po tej tarifi štejejo površine, katerih raba je pod enakimi pogoji namenjena vsem. Po tej tarifi so to ulice, trgi, ceste, pločniki, hodniki za pešce, urejene ploščadi, pomoli, zelenice, parkirišča in druge vzdrževane površine na območju občine Izola.

TARIFA ŠT. 6 – opravljanje avtotaksi prevozov

Tarifa občinske takse za uporabo postajališč in posebnih prometnih površin za avtotaksi vozila:
	6.1
	Za posamezno avtotaksi vozilo z licenco
	
	20.000 točk/leto



KOREKCIJSKI FAKTORJI

Pri vsaki tarifni številki se upošteva korekcijski faktor lokacije, dejavnosti in časa, za katerega se obračuna taksa, razen pri tarifni številki 3.10.2 in 5.1 taksne tarife.

A.) KORECIJSKI FAKTORJI, KI SO ODVISNI OD LOKACIJE PROSTORA – JAVNE POVRŠINE 
1. območje – korekcijski faktor 1.30
Cankarjev drevored na delu od Trga republike do Kosovelove ulice, Drevored 1. maja, Dantejeva ulica, Pittonijeva ulica, Bazoviška ulica, Ulica prekomorskih brigad, Gorkijeva ulica, Volaričeva ulica, Neimenovana ulica za Košaki ter območje Lonka, park Pietro Coppo, Trg republike, Sončno nabrežje, Veliki trg, pešpot do Svetilnika, kopališče Svetilnik, Levstikova ulica, Tovarniška ulica, Ulica ob pečini, Ulica Sv. Petra, Kosovelova ulica, Trg Etbina Kristana, Muzčeva ulica, Ljubljanska ulica, Koprska ulica, Manziolijev trg, Verdijeva ulica, Prešernova cesta, območje turističnega naselja Belveder, Simonov zaliv ter območje Marine Izola in območje ob državni cesti.

2. območje – korekcijski faktor 1.10
Spinčičeva ulica, Skladiščna ulica, Kocjančičeva ulica, Ribiška ulica, ulica Istrska vrata, Ulica ob stolpu, Gasilska ulica, Gregorčičeva ulica, Smrekarjeva ulica, Alietova ulica, Tomažičeva ulica, Morova ulica,  Postojnska ulica, Neimenovana ulica v Simonov zaliv, Južna cesta, Kajuhova ulica, Trg padlih za svobodo.

3. območje – korekcijski faktor 1.00
Cankarjev drevored na delu od Kosovelove ulice do Prešernove ceste, Ulica ob starem zidovju, Kraška ulica, Ulica oktobrske revolucije, Veluščkova ulica, Partizanska ulica, Ulica IX. korpusa, naselje Jagodje, Gortanova ulica, Zustovičeva ulica, cona mestne industrije in obrtna cona.

4. območje – korekcijski faktor 0.80
Vse ostale ulice, trgi in pločniki ter vse druge javne površine v občini Izola.


KOREKCIJSKI FAKTORJI, KI SO ODVISNI OD ČASA UPORABE POVRŠINE
1. korekcijski faktor 1.50 – čas od 1. 5. do 30. 9.  
2. korekcijski faktor 1.00 – čas od 1.10. do 30. 4.  
3. korekcijski faktor 0.80 – celoletna uporaba 
4. korekcijski faktor 3.00 – uporaba do 7 dni 
5. korekcijski faktor 0.10 – uporaba površine brez opravljanja dejavnosti

KOREKCIJSKI FAKTORJI, KI SO ODVISNI OD DEJAVNOSTI UPORABNIKA
1. korekcijski faktor 0.90 – prodaja izdelkov domače obrti in za naš kraj značilnih spominkov
2. korekcijski faktor 1.00 – prodaja in priprava sezonskih pridelkov in storitvene dejavnosti – drobni servisi (peka kostanjev, koruze, avtopralnice ...) in za fizične osebe brez dejavnosti
3. korekcijski faktor 1.10 – trgovine z živili in trafike
4. korekcijski faktor 1.20 – gradbene storitve
5. korekcijski faktor 1.30 – gostinstvo
6. korekcijski faktor 1.40 – prodaja raznih izdelkov in ostalih spominkov
7. korekcijski faktor 1.80 – občasne prireditve, zabaviščni parki, cirkus in podobno 

